CELEX: 62009TN0135
Language: lv
Date: 2009-04-07 00:00:00
Title: lieta T-135/09: Prasība, kas celta 2009. gada 7. aprīlī — Nexans France un Nexans/Eiropas Kopienu Komisija

20.6.2009   
            
            
               LV
            
            
               Eiropas Savienības Oficiālais Vēstnesis
            
            
               C 141/48
            
         Prasība, kas celta 2009. gada 7. aprīlī — Nexans France un Nexans/Eiropas Kopienu Komisija
   (lieta T-135/09)
   2009/C 141/101
   Tiesvedības valoda — angļu
   
      Lietas dalībnieki
   
   
      Prasītājas: Nexans France SAS un Nexans SA, Parīze (Francija) (pārstāvji — M. Povels [M. Powell], Solicitor, un Ž.-P. Trans Tīts [J.-P. Tran Thiet], avocat)
   
      Atbildētāja: Eiropas Kopienu Komisija
   
      Prasītāju prasījumi:
   
   
               —
            
            
               atcelt Komisijas 2009. gada 9. janvāra Komisijas lēmumu — Lieta COMP/39.610 — Surge;
            
         
               —
            
            
               atzīt par prettiesisku Komisijas lēmumu izņemt Nexans France darbinieka četrus DVD-ROMus un klēpjdatora visa cietā diska kopiju, lai to vēlāk izvērtētu Komisijas telpās Briselē;
            
         
               —
            
            
               atcelt Komisijas lēmumu nopratināt Nexans France darbinieku 2009. gada 30. janvārī;
            
         
               —
            
            
               piespriest Komisijai atgriezt Nexans France visus dokumentus, ko tā varētu būt ieguvusi saskaņā ar apstrīdētajiem lēmumiem, ieskaitot un bez ierobežojuma: a) dokumentus, kas neietilpst izmeklēšanas reida jomā; b) dokumentus, kas attiecas uz elektrisko kabeļu projektiem, kas atrodas ārpus Eiropas Ekonomikas zonas; c) dokumentus, kas nepamatoti izņemti no cietā diska un DVD-ROMiem; un d) paziņojumus, kas izteikti Nexans France darbinieka nopratināšanas laikā vai kas balstīti uz šīs nopratināšanas;
            
         
               —
            
            
               piespriest Komisijai atturēties izmantot visus dokumentus vai pierādījumus, ko tā varētu būt ieguvusi saskaņā ar apstrīdētajiem lēmumiem, saistībā ar procedūru par Kopienas konkurences noteikumu pārkāpumu;
            
         
               —
            
            
               piespriest Komisijai atturēties no šādu dokumentu vai pierādījumu (vai no tiem izrietošo derivatīvu vai informācijas) nosūtīšanas citu jurisdikciju konkurences iestādēm;
            
         
               —
            
            
               piespriest Komisijai atlīdzināt tiesāšanās izdevumus;
            
         
               —
            
            
               piespriest veikt citus vai papildu juridiski nepieciešamos pasākumus.
            
         
      Pamati un galvenie argumenti
   
   Šajā lietā prasītājas lūdz atcelt Komisijas 2009. gada 9. janvāra Lēmumu C(2009) 92/1, ar kuru Nexans SA un visām citām tās tieši vai netieši kontrolētajām sabiedrībām, ieskaitot Nexans France SAS uzdots pakļauties pārbaudei saskaņā ar Padomes Regulas 1/2003 (1) 20. panta 4. punktu (Lieta COMP/39.610 — Surge), kā arī saskaņā ar veidu, kādā tā ir īstenota.
   Lai pamatotu savu prasību, prasītājas apgalvo, ka ar apstrīdēto lēmumu tiek pārkāptas prasītāju pamattiesības, ieskaitot tiesības uz aizstāvēšanos, tiesības uz taisnīgu lietas izskatīšanu, tiesības atteikties no pašinkriminācijas, nevainīguma prezumpcija un tiesības uz privātās dzīves neaizskaramību. Turklāt prasītājas apgalvo, ka, izpildot apstrīdēto lēmumu, Komisija pārkāpa izmeklēšanas ietvarus.
   
      (1)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā; OV L 1, 1. lpp.